बसेड़ी सरमथुरा ब्लॉक के नर्सिंगकर्मी करेंगे शिरकत
सरमथुरा | 8मार्च को नर्सिंगकर्मियों की बाड़ी में आयोजित बैठक में भाग लेने के लिए संगठन के ब्लॉक अध्यक्ष सुरेन्द्र मीणा ने रविवार को सरमथुरा में नर्सिंगकर्मियों के साथ बैठक की। जिसमें संगठन की आगामी रणनीति से अवगत कराते हुए 8 मार्च को बाड़ी अस्पताल में जिला स्तरीय बैठक में शिरकत करने का सर्वसम्मति से निर्णय लिया गया।
बैठक में मीणा ने नर्सिंगकर्मियों को संबोधित करते हुए कहा कि राज्य सरकार द्वारा तीन बर्ष से नर्सिगकर्मियों की 11 सूत्रीय मांगों को दरकिनार किया जा रहा है। नर्सिगकर्मियों ने उपखंड अधिकारी, कलेक्टर सीएमएचओ के माध्यम से कई बार 11 सूत्रीय मांगपत्र सौंपा गया है। लेकिन सरकार द्वारा नर्सिंगकर्मियों की मांगो पर कोई ध्यान नहीं दिया गया है। मीणा ने सरकार को 31 मार्च तक अल्टीमेटम देते हुए कहा कि अगर नर्सिंगकर्मियों की मांगो को नहीं माना गया तो नर्सिंगकर्मियों द्वारा 18 अप्रेल को जयपुर में शक्ति प्रदर्शन किया जाएगा। बैठक में दिनेश बंसल, सतीश अरेला, काशीराम मीणा, सतीश गोयल, भूदेव सारस्वत, जीतेन्द्र, नरेन्द्र परमार, भगत मीणा, रामप्रसाद मीणा, शकुंतला रावत, अनीता, सुशीला, फूलवती, गायत्री, मंजीत, रेखा, अर्चना, पूनम चौधरी, अनीता रानी, वासंती, नर्वदा मीणा, गुलाववाई सहित बसेड़ी ब्लॉक के नर्सिंगकर्मी मौजूद रहे।
bho_Deva hin_Deva hin_Deva